system
Răspunde în limba română, în stilul Wikipedia, cat mai corect gramatical.
user
Ce ai despre Poieni (Târgu Ocna), Bacău?
assistant
Poieni este o localitate componentă a orașului Târgu Ocna din județul Bacău, Moldova, România. Din 1968, localitatea înglobează și fostele sate Mosoare și Păcuri.

Istoric 
La intrarea dinspre oraș se află prima sondă cu foraj mecanic din România în anul 1861 și a câtorva zeci de puțuri petroliere făcute în secolul al XIX-lea (1861, 5 iunie) de către francezul Olivier de Lalande cu ajutorul țaranilor puțari. Dezvoltarea acestei ramuri industriale cunoaște o ușoară înviorare la începutul secolului trecut. După 1909, mai mulți întreprinzători („Manoliu & Davidescu”, Henry Watchins, Rubi Waiberg din București și câțiva din zonele Ploiești și Bucovina) solicită primăriei concesionarea unor terenuri din Gura Slănicului, Păcuri și Mosoare pentru a extrage petrol și ozocherită. Primăria va constitui taxe pe puțurile de petrol în anul 1911. În acel an erau 11 proprietari Theodor Trofin, Vlad Telega, Dumitru Bordea, Neculai Cristea, Iordache Telega, Ghiță Doliș, Sima Aronovici, Gheorghe Ioan Negri, Henry Watchins, Haim și Iancu Toivi.

În anul 1911, cele 58 puțuri de la Mosoare dădeau o producție de 119 939 kg.

Cimitirul Eroilor căzuți pe dealul Cireșoaia 

În anul 1934 Societatea „Cultul Eroilor” a construit un monument plus cimitir cu formă trapezoidală, latura mică având 16,33 m iar latura mare 44 m, fiind împrejmuit cu un zid de piatră. Ansamblul este format dintr-un obelisc de formă dreptunghiulară care are inscripția Aici odihnesc ostașii necunoscuți / Ostași ce ați căzut pentru țară / Vitejii ai credinței soldați / Ori unde-n morminte voi stați / Vă fie țărâna ușoară. (Mircea D. Rădulescu).

Dintre unitățile participante: Regiment 17 Infanterie Mehedinți, 19 Infanterie, 1 Vânători de Munte și altele.

Note

Bibliografie  
 Stoica, Corneliu; Istoria Ilustrată a orașului Târgu Ocna, Din cele mai vechi timpuri până la 1918, Aristarc, Onești, 2003, ISBN 973-99774-5-6
 Văcărașu, Iulia; Valea Trotușului, Editura Sport-Turism 1980

Poieni, Târgu Ocna